钦定古今图书集成/明伦汇编/氏族典/第517卷 > 《廖用贤尚友录》 > 揭汯
## 钦定古今图书集成/明伦汇编/氏族典/第517卷 > 《廖用贤尚友录》 > 揭汯

按《万姓统谱》，“汯字伯防，荆楚人，傒斯子。少淳朴苦学，
同舍生以成诵出，嬉遨，汯独坐讽不休，夜爇薪以继，
必精熟乃已。年十八，尽通《六经》大义，攻古文词。侍父
于燕，补太学生。端方有威仪，六馆士敬而惮之，或哗
笑方殷，闻汯履声辄止。以荫补秘书郎，迁国史编修。
历官至肃政廉访司事，守建宁。”伪汉陈友谅兵寇松
关，建宁受围，吏民相继出奔。汯与经略使普颜不花
协谋御贼，设方略，复延平等三州。改江西行省，未赴，
以工部郎中召。时淮、浙乱，道不通，留家慈。谿子枢浮
海趋辽东，制授刑部侍郎。既而顺帝宵遁，乃南还。